ที่ มท 0810.4/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

มีนาคม 2562

เรื่อง ขอส่งเอกสารการรับรองมาตรฐานวัสดุน้ำยางพาราผสมสารผสมเพิ่มและสารผสมเพิ่มสำหรับการก่อสร้าง

ถนนดินซีเมนต์ปรับปรุงคุณภาพด้วยยางธรรมชาติ

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0810.4/ว 3739 ลงวันที่ 16 พฤศจิกายน 2561

2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.4/ว 423 ลงวันที่ 31 มกราคม 2562

สิ่งที่ส่งมาด้วย สำเนาหนังสือการยางแห่งประเทศไทย ด่วนที่สุด ที่ กษ 2910/0173

ลงวันที่ 11 มีนาคม 2562 จำนวน 1 ชุด

ตามที่กรมส่งเสริมการปกครองท้องถิ่นได้แจ้งซักซ้อมแนวทางการปฏิบัติการใช้จ่ายเงินสะสมเพื่อขับเคลื่อนนโยบายรัฐบาลในการแก้ไขปัญหาราคายางพาราตกต่ำ และแจ้งคู่มือแนะนำและแบบแนะนำการก่อสร้างถนนดินซีเมนต์ปรับปรุงคุณภาพด้วยยางธรรมชาติสำหรับงานถนนท้องถิ่น รายละเอียดปรากฏตามที่อ้างถึง นั้น

กรมส่งเสริมการปกครองท้องถิ่นได้รับแจ้งจากการยางแห่งประเทศไทยว่า คณะกรรมการพิจารณาการรับรองมาตรฐานวัสดุน้ำยางพาราผสมสารผสมเพิ่มและสารผสมเพิ่มสำหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ ในคราวประชุม ครั้งที่ 2/2562 เมื่อวันที่ 22 กุมภาพันธ์ 2562 มีมติเห็นชอบหลักเกณฑ์เฉพาะในการตรวจสอบเพื่อการอนุญาตและรับรองมาตรฐานวัสดุผลิตภัณฑ์น้ำยางพาราผสมสารผสมเพิ่มและสารผสมเพิ่มสำหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ และกระทรวงเกษตรและสหกรณ์ได้มีประกาศคณะกรรมการพิจารณาการรับรองมาตรฐานวัสดุน้ำยางพาราผสมสารผสมเพิ่มและสารผสมเพิ่มสำหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติใช้เป็นแนวทางในการปฏิบัติแล้ว จึงขอความร่วมมือจังหวัดแจ้งหลักเกณฑ์ดังกล่าวให้องค์กรปกครองส่วนท้องถิ่นใช้ในการตรวจสอบเพื่อการอนุญาตและรับรองคุณภาพวัสดุสำหรับการก่อสร้างถนนดินซีเมนต์ปรับปรุงคุณภาพด้วยยางธรรมชาติ รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดทราบ และพิจารณาดำเนินการต่อไป

ขอแสดงความนับถือ

( ชื่อเต็ม )

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

โทร. 0 2241 9000 ต่อ 4116 โทรสาร 0 2241 6931

ผู้ประสานงาน : นายบุญธรรม เทพพิชัย 08-1761-9523

/ 4. กรมส่งเสริม ....